8 Spruce Street

8 Spruce Street (varem Beekman Tower) on 271,6 meetri kõrgune pilvelõhkuja, mis asub Lower Manhattani naabruskonnas Financial District. Arhitekt Frank O. Gehry projekteeritud 76 korrusega hüperpostmodernne ehitis on üks kõrgemaid tornelamuid maailmas. 

Roostevaba terasega plakeeritud kõrghoone asub Spruce Streeti ja Beekman Streeti ning Gold Streeti ja William Streeti vahelises kvartalis. Ainult lõunafassaad on ülemiste korrusteni sirge, ülejäänud kolm justkui lainetavad, eendudes alumiste korrusteni.https://www.cityrealty.com/nyc/financial-district/new-york-by-gehry-8-spruce-street/review/35081 Alumisel kuuel korrusel asub 600-kohaline kool ning haigla New York Downtown Hospital keskus.

Tunnustus
Ehitis pälvis 2011. aastal arhitektuuriauhinna Emporis Skyscraper Award.https://www.architectsjournal.co.uk/news/gehrys-new-york-tower-scoops-major-skyscraper-prize/8639869.article?blocktitle=Daily-news&contentID=160

Vaata ka
11 Hoyt

Viited

Välislingid

Ametlik koduleht

Kategooria:Lower Manhattani pilvelõhkujad